KOMISIJOS REGLAMENTAS (EB) Nr. 1333/2006
2006 m. rugsėjo 8 d.
iš dalies keičiantis Reglamentą (EB) Nr. 1298/2006, nustatantį eksporto grąžinamąsias išmokas už baltąjį ir žaliavinį cukrų, eksportuojamus toliau jų neperdirbus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. vasario 20 d. Tarybos reglamentą (EB) Nr. 318/2006 dėl bendro cukraus sektoriaus rinkų organizavimo (1), ypač į jo 33 straipsnio 2 dalies ketvirtą pastraipą,
kadangi:
(1)
Komisijos reglamentu (EB) Nr. 1298/2006 (2) eksporto grąžinamosios išmokos buvo nustatytos Reglamento (EB) Nr. 318/2006 1 straipsnio 1 dalies b punkte išvardytiems produktams nuo 2006 m. rugsėjo 1 d.
(2)
Atsižvelgiant į papildomą Komisijos turimą informaciją, kuri visų pirma yra susijusi su vidaus ir pasaulio rinkos kainų santykio pokyčiu, reikia pakoreguoti šiuo metu galiojančias eksporto grąžinamąsias išmokas.
(3)
Reglamentas (EB) Nr. 1298/2006 turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1298/2006 priedas yra pakeičiamas šio reglamento priedu.
2 straipsnis
Šis reglamentas įsigalioja 2006 m. rugsėjo 9 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. rugsėjo 8 d.